Фабіу Куэнтран

Фабіу Алешандры да Сілва Куэнтран або Фабіу Каэнтрау (; нар. , Віла-ду-Конды, Партугалія) — партугальскі футбаліст, левы абаронца. Ігрок нацыянальнай зборнай Партугаліі (2009—2017).

 Кар’ера 
 «Рыу Аві» 
Першым прафесійным клубам Фабіу стаў «Рыу Аві» з роднага горада Віла-ду-Конды, з якім Куэнтран заключыў кантракт перад сезонам 2004/05. Дэбютаваў у вышэйшай лізе Партугаліі 14 кастрычніка 2005 года ў сямнаццацігадовым узросце, усяго ў першым сезоне правёў 3 гульні. Паводле вынікаў чэмпіянату «Рыу Аві» заняў апошняе 16-е месца і вылецеў у другую лігу. У наступным сезоне 2005/06 Куэнтран стаў іграком асноўнага складу, правёў 25 гульняў і забіў 4 галы. У лютым 2007 года правёў тыднёвую стажыроўку ў «Чэлсі», паводле вынікаў якой Жазэ Маўрынью аптымістычна ацаніў дадзеныя футбаліста і паабяцаў у далейшым сачыць за прагрэсам КуэнтранаБиеннале юниорского футбола. sports.ru.

 «Бенфіка» 
У тым жа міжсезонні 2007 года заключыў шасцігадовы кантракт з «Бенфікай». Куэнтран дэбютаваў у лісабонскай камандзе ў матчы 3-га кваліфікацыйнага раўнду Лігі чэмпіёнаў супраць «Капенгагена», правёўшы на полі другі тайм. Усяго ў 2007 годзе ў чэмпіянаце Партугаліі правёў 3 гульні і ў студзені 2008 года быў аддадзены ў арэнду ў клуб вышэйшай лігі «Насьянал».

У ліпені 2008 года быў анансаваны пераход на правах арэнды ў нідэрландскі «Феенорд»«Фейеноорд» взял в аренду Коэнтрау. sports.ru. Нягледзячы на тое, што бакі прыйшлі да папярэдняй згоды, здзелка не была здзейснена, і Куэнтран на правах арэнды перайшоў у клуб другой іспанскай лігі «Рэал Сарагоса»Coentrão Joins Zaragoza On Loan . Goal.com. У «Сарагосе» прыняў удзел у адной гульні, выйшаўшы на замену на 82 хвіліне ў матчы супраць «Дэпартыва Алавес» пры ліку 4:2. У выніку ў студзені 2009 года вярнуўся ў Партугалію і на правах арэнды правёў палову сезона ў родным «Рыу Аві».

 «Рэал Мадрыд» 
5 ліпеня 2011 года быў набыты мадрыдскім «Рэалам» за 30 мільёнаў еўра«Бенфика» продала Куэнтрана в «Реал» за € 30 млн . championat.com. Першапачаткова трывала гуляў у складзе мадрыдцаў, але пазней, пасля прыходу на пасаду трэнера Карла Анчэлоці, стаў радзей з’яўляцца на полі.

Улетку 2015 года «Рэал» меў намер аддаць абаронцу ў арэнду, на Куэнтрана прэтэндавала шмат замежных клубаў. 26 жніўня 2015 года было афіцыйна абвешчана аб пераходзе Фабіу на правах арэнды ў французскі клуб «Манака»«Монако» объявил об аренде Коэнтрау. by.tribuna.com. Улетку 2016 года па заканчэнні арэнды вярнуўся ў «Рэал». У сезоне 2016/17 разам з «Рэалам» выйграў Лігу чэмпіёнаў і чэмпіянат Іспаніі, аднак пры гэтым згуляў толькі ў 6 матчах ва ўсіх турнірах.

 Апошнія гады 
У ліпені 2017 года быў арандаваны лісабонскім «Спортынгам»«Спортинг» арендовал Коэнтрау у «Реала». by.tribuna.com. У жніўні 2018 года, разарваўшы кантракт з «Рэалам», вярнуўся ў «Рыу Аві»Коэнтрау вернулся в свой родной «Риу Аве». by.tribuna.com. Пакінуў каманду па заканчэнні сезона 2018/19. У ліпені 2019 года быў блізкі да пераходу ў ПАОК, аднак у выніку адмовіўся з-за сямейных абставінПереход Коэнтрау в ПАОК сорвался из-за семейных обстоятельств. by.tribuna.com.

У студзені 2020 года абвясціў аб завяршэнні кар’еры, аднак у кастрычніку 2020 падпісаў новы аднагадовы кантракт з «Рыу Аві»Экс-защитник «Реала» Коэнтрау вернулся в «Риу Аве». Он пропустил прошлый сезон. by.tribuna.com. Па заканчэнні сезона 2021/22 паўторна завяршыў кар’еру.

 Міжнародная кар’ера 
Улетку 2007 года ў складзе зборнай Партугаліі да 20 гадоў згуляў у моладзевым чэмпіянаце свету, прыняўшы ўдзел у 3 гульнях.

Пасля таго, як Фабіу дасягнуў пахвалы ў «Бенфіцы», яго сталі выклікаць у асноўную зборную Партугаліі. Разам з ёй ён прыняў удзел у фінальным турніры чэмпіянату свету ў ПАР, дзе правёў усе 4 матчы зборнай Партугаліі.

 Дасягненні 
 Клубныя 
 «Бенфіка»
 Чэмпіён Партугаліі: 2010
 Уладальнік Кубка Партугальскай лігі (2): 2010, 2011

 «Рэал»
 Чэмпіён Іспаніі (2): 2012, 2017
 Уладальнік Кубка Іспаніі: 2014
 Уладальнік Суперкубка Іспаніі: 2012
 Пераможца Лігі чэмпіёнаў (2): 2014, 2017
 Уладальнік Суперкубка УЕФА: 2014
 Пераможца клубнага чэмпіянату свету (2): 2014, 2016

 «Спортынг»
 Уладальнік Кубка партугальскай лігі: 2018

 Крыніцы 

 Спасылкі 

Катэгорыя:Футбалісты Партугаліі
Катэгорыя:Ігракі зборнай Партугаліі па футболе
Катэгорыя:Ігракі ФК Рыу Аві
Катэгорыя:Ігракі ФК Бенфіка Лісабон
Катэгорыя:Ігракі ФК Насьянал Фуншал
Катэгорыя:Ігракі ФК Рэал Сарагоса
Катэгорыя:Ігракі ФК Рэал Мадрыд
Катэгорыя:Ігракі ФК Манака
Катэгорыя:Ігракі ФК Спортынг Лісабон